hu hu hu hu hu hu hu hu hu hu hu hu hu hu hu hu hu sk en hu de hu en hu hu fr hu en hu hbs_lat hu en hu en hu en hu en hu en hu en hu de hu hu hu hu hu hu en hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ca hu sv hu hu hu hu fr hu en hu en fr en en en en en fi hu en fr en en en en de cs en en pl de en en en en sv cs de hu en de en en en en fr cs de en en es en en en en en fi de en en en en en en en en uk hu hu hu hu hu hu en sv fr de de fr fr fr sv en hu fr de en ur fi de it nl en hbs_lat fi la nl cs fr de fr fr fr fr fr fr fr nb fr fr en de fr fi de fr fr fr fr hu hu hu hu hu en sv fr de de fr fr fr sv en fr en ja fr de fr es nb fr de en hu fr de en fr fr en fr fr sv fr is fr nb fr nb fr nb is fr fr fr fr fr en fr is de da fr en da fr sv da is fi en fr de en fr en en is sv sv fr de sv fr fr sv is de ru fr fi ru fr en ru is en fi en de en ur id en ur is de fi id fr fi is de fr id fr fr is sv fi id fi fi is en fr id sv fr is fr da id fr da is fi en id en en is de sv id en sv id de es is en es is fr ru en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de nl pt hu hu hu hu hu hu hu hu hu hu
Tóth László (autóversenyző) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 19.
Ugrás a navigációhoz Ugrás a kereséshez
Ez a szócikk az autóversenyzőről szól. Hasonló címmel lásd még: Tóth László (egyértelműsítő lap).
2000. június 2. (22 éves)
(Csapattárs: David Schumacher, Francesco Pizzi)
A Wikimédia Commons tartalmaz Tóth László témájú médiaállományokat.
Tóth László (Telki, 2000. június 2. –) magyar autóversenyző, jelenleg az FIA Formula–3 bajnokságban a Charouz Racing System versenyzője.[1]
1.4 Formula Renault Európa-kupa
2.2 Teljes Formula Renault Európa-kupa eredménysorozata
2.3 Teljes FIA Formula–3-as eredménysorozata
2013-ban kezdett versenyezni, az alapokat gokartozással sajátította el. Gokarttal előbb Magyarországon versenyzett, majd a német bajnokságban és az Euro Challenge-ben is rajthoz állt. Később a Nemzetközi Automobil Szövetség (FIA) alá tartozó gokart Európa- és világbajnokságon is indult, legnagyobb sikereit 2016-ban, a juniorok között érte el ebben a géposztályban: a magyar bajnoki 3. helyezés mellett a Rotax Winter Cupon is 3., az Euro Final-ban 1. lett.[2]
2018-ban az olasz Formula–4-es bajnokságban a portugál DR Formula istállónál a szezon első három versenyhétvégéjén állt rajthoz.[3] Az idény közben csapatot és országot, így sorozatot is váltott, júniustól a spanyol Formula–4-es bajnokságban versenyzett a holland MP Motorsport pilótájaként: A szezon hat fordulójából ötön állt rajthoz, és végül 47 pontot gyűjtve a 11. helyen zárta az összetett pontversenyt.[2]
A 2019-es idényben a francia R-ace GP csapat színeiben a Németországban futó ADAC Formula–4-ben indult, és bár számos alkalommal állt közel a pontszerzéshez, ez végül csak egyszer sikerült neki.[4]
Az FIA által életre hívott, és 2019 novemberében első alkalommal megrendezett 2019-es FIA Motorsport Játékok elnevezésű úgynevezett „autósport olimpián” a Formula–4-es kategóriában nevezte be a viadalra a Magyar Nemzeti Autósport Szövetség.[5] A Róma mellett elhelyezkedő Vallelunga versenypályán a hatfős magyar küldöttség legjobb eredményét érte el, mivel a Formula–4-esek két futamából az elsőn 4., a másodikon pedig 7. lett a 19 fős mezőnyben.[6]
Az olasz Bhaitech Racing 2020. február 20-án jelentette be, hogy leszerződtette az idényre a magyar versenyzőt.[7] A versenysorozat történetének 30. szezonja április közepén kezdődött volna az olaszországi Monzában, de az egész Európában terjedő koronavírus-járvány miatt ezt a futamot elhalasztották azzal, hogy október elején a németországi Hockenheimben pótolják majd. A sorozat szervezői később módosított versenynaptárat hoztak nyilvánosságra, melyben az első versenyhétvége július 9-11-i dátummal és monzai helyszínnel szerepelt.[8] A szezonnyitó második versenyén a 8., pontszerző helyen ért célba, de utólag az előtte végző cseh Petr Ptáčeket megbüntették, így végül a 7. helyen végzett.[9] Az idény során még kétszer végzett pontszerző helyen, a legendás Spa-Francorchamps-ban a tizenhetedik helyről rajtolva, kilenc pozíciót javítva ért célba nyolcadikként.[10]
2021. március 24-én a spanyol Campos Racing bejelentette, hogy szerződtette Tóthot a Formula–1 második számú utánpótlás sorozatának számító FIA Formula–3 bajnokság 2021-es kiírására.[11][12] A kontraktus egy évre szól, amely opcionálisan meghosszabbodhat. A Barcelonában tartott nyitó hétvégén Tóth egy 27., egy 23. és egy 26. helyet szerzett.[13] A szezon második, Franciaországban rendezett fordulójában pozitív koronavírus-tesztje miatt nem állhatott rajthoz.[14] A szezon harmadik versenyhétvégéjén, a Red Bull Ringen rendezett osztrák nagydíj első futamát a 22. helyen fejezte be.[15] Utólagos időbüntetéseknek köszönhetően végül a 19. helyre lépett előre a hivatalos végeredményt illetően, míg a hétvége második sprintfutamán 21.,[16] a főfutamon pedig 24. lett.[17] Augusztus első hétvégéjén a Hungaroringen, hazai pályán versenyezhetett. A főfutamon kiesett,[18] míg a két sprintfutamon egy 27. és egy 23. helyezést ért el.[19] A hollandiai versenyhétvégén a második sprintfutamon szezonbéli legjobb eredményét elérve a 16. helyen végzett.[20] Végül nem tudott a pontszerző zóna közelébe kerülni, így 17 részvétellel a tabella 32. helyezettje lett.
2021 szeptemberében a 2021-es idény záróhétvégéjén, Szocsiban a cseh Charouz Racing System kereste fel egy ajánlattal. 2022. január 25-én közölték, hogy Tóth a 2022-es szezonban az istálló versenyzője lett.[21][22]
* A szezon jelenleg is zajlik.
Teljes Formula Renault Európa-kupa eredménysorozata[szerkesztés]
(Félkövér: pole-pozícióból indult; dőlt: leggyorsabb kört futott)
Teljes FIA Formula–3-as eredménysorozata[szerkesztés]
(Félkövér: pole-pozícióból indult; dőlt: leggyorsabb kört futott)
† A versenyt nem fejezte be, de helyezését értékelték, mert a versenytáv több, mint 90%-át teljesítette.
↑ László Tóth (angol nyelven). FIAFormula3® - The Official F3® Website. (Hozzáférés: 2021. március 24.)
↑ a b Interjú az egyetlen magyar F4-es pilótával, 2018. november 6. (Hozzáférés: 2020. június 29.)
↑ Admitted List, 2020. május 13. (Hozzáférés: 2020. június 29.)
↑ ADAC Formel 4 Drivers' Championship 2019. [2020. szeptember 29-i dátummal az eredetiből archiválva]. (Hozzáférés: 2020. június 29.)
↑ Motorsport Games: hattagú magyar válogatott indul Vallelungában, 2020. október 8. (Hozzáférés: 2020. június 29.)
↑ Tóth László hetedik lett a Formula-4-esek főversenyén, 2019. november 3. (Hozzáférés: 2020. június 29.)
↑ A Formula Renault Európa-kupában folytatja pályafutását Tóth László, 2020. február 20. (Hozzáférés: 2020. június 29.)
↑ The Formula Renault Eurocup confirms its international calendar for 2020, 2020. május 15. (Hozzáférés: 2020. június 29.)
↑ Autósport: Tóth László a 16. helyről indulva 7. lett Monzában, 2020. július 11. (Hozzáférés: 2020. július 11.)
↑ Kilenc helyet javítva szerzett értékes pontokat Tóth László Spa-Francorchamps-ban, 2020. október 25. (Hozzáférés: 2020. november 16.)
↑ László Tóth completes Campos’ 2021 line-up (angol nyelven). FIAFormula3® - The Official F3® Website. (Hozzáférés: 2021. március 24.)
↑ Tóth László a Formula-3-ban indul 2021-ben (magyar nyelven). Formula.hu. (Hozzáférés: 2021. március 24.)
↑ F3: Caldwell nyert a rendkívül izgalmas versenyen; Tóth 24., 2021. május 8.
↑ F3: Tóth László kihagyja a második versenyhétvégét, 2021. június 16.
↑ F3: Hauger nyert a nagy adok-kapok után; Tóth 22. az első versenyen (magyar nyelven). NSO. (Hozzáférés: 2021. július 3.)
↑ F3: Schumacher győzelemmel szerezte meg az első pontjait; Tóth a 21. (magyar nyelven). NSO. (Hozzáférés: 2021. július 4.)
↑ F3: Vesti győzött, Tóth a 24. lett a spielbergi záró futamon (magyar nyelven). NSO. (Hozzáférés: 2021. július 4.)
↑ F3: Hauger ismét győzött, Tóth kiesett a hungaroringi főfutamon. NSO.hu, 2021. augusztus 1. (Hozzáférés: 2021. augusztus 2.)
↑ F3: Nannini nyert, Tóth a 23. lett a hungaroringi 2. sprintfutamon. NSO.hu, 2021. július 31. (Hozzáférés: 2021. augusztus 2.)
↑ F3: Tóth László az eddigi legjobb eredményét érte el Zandvoortban. NSO.hu, 2021. szeptember 4.
↑ Charouz Racing System sign Tóth for 2022 (angol nyelven). FIAFormula3® - The Official F3® Website. (Hozzáférés: 2022. január 28.)
↑ A Charouznál folytatja a Formula 3-ban Tóth László (magyar nyelven). Racingline.hu, 2022. január 25. (Hozzáférés: 2022. január 28.)
Sportportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Tóth_László_(autóversenyző)&oldid=25255789”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 11., 11:00
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.